बंजारा और भोवी समाज के लोगों का हिंसक प्रदर्शन; SC रिजर्वेशन में बंटवारे का विरोध
Violence at Yediyurappa's Residence Over Reservation Issue in Karnataka बीएस येदियुरप्पा के घर के बाहर हिंसक विरोध प्रदर्शन हुए। प्रदर्शन कर रहे बंजारा और भोवी समुदाय के लोगों ने शिवगोमा में येदियुरप्पा के घर पर पत्थरबाजी की।
कर्नाटक में सोमवार को आरक्षण के मुद्दे पर पूर्व मुख्यमंत्री बीएस येदियुरप्पा के घर पर पत्थरबाजी हुई। बंजारा और भोवी समुदाय के लोगों ने शिवमोगा में येदियुरप्पा के घर और दफ्तर के बाहर हिंसक विरोध प्रदर्शन किए। इसके बाद इलाके में धारा 144 लागू कर दी गई।
राज्य सरकार ने फैसला किया है कि शेड्यूल कास्ट (SC) को मिलने वाले आरक्षण को इस वर्ग की अलग-अलग जातियों में बांट दिया जाएगा। बंजारा और भोवी समुदाय इसी का विरोध कर रहा है। उनका कहना है कि इससे उनके समुदाय के लोगों के साथ अन्याय होगा।
बंजारा समुदाय के नेताओं को गलतफहमी हुई है: बीएस येदियुरप्पा
बीएस येदियुरप्पा ने कहा, ‘बंजारा समुदाय के नेताओं को गलतफहमी हुई है। मैं एक-दो दिन में उनसे बात करूंगा और उन्हें सीएम के पास भी लेकर जाऊंगा, जिससे उनकी शिकायतों का हल निकाला जा सके। बंजारा समुदाय के लोगों ने मुख्यमंत्री बनने में मेरा साथ दिया है। मैंने एसपी और डीसी से कड़ी कार्रवाई नहीं करने को कहा है। मैं इस घटना के लिए कांग्रेस या किसी और को दोष नहीं दूंगा।
शेड्यूल कास्ट (SC) आरक्षण को 4 हिस्सों में बांटा
राज्य सरकार ने 24 मार्च को शेड्यूल कास्ट (SC) को मिलने वाले आरक्षण को 4 हिस्सों में बांट दिया था। अब शेड्यूल कास्ट (लेफ्ट) को 6%, शेड्यूल कास्ट (राइट) को 5.5%, शेड्यूल कास्ट (टचेबल) को 4.5% और शेड्यूल कास्ट (अन्य) को 1% आरक्षण दिया जाएगा। कर्नाटक में शेड्यूल कास्ट के अंदर 101 जातियां आती हैं, जिन्हें इन 4 कैटेगरी में बांटा गया है।
कर्नाटक के कानून मंत्री के मुताबिक, ये आरक्षण जनसंख्या के आधार पर दिया गया है। ये चारों कैटेगरी आर्टिकल 341(2) के तहत बनाई गई हैं। सरकार ने इस बदलाव को संविधान की 9वीं अनुसूची में शामिल करवाने के लिए केंद्र सरकार को रिकमेंडेशन भेजी है। 
सरकार ने SC-ST कैटेगरी का आरक्षण भी बढ़ाया था। शेड्यूल कास्ट का आरक्षण 15% से बढ़ाकर 17% और शेड्यूल ट्राइब का आरक्षण 3% से बढ़ाकर 7% किया गया था। 
जस्टिस सदाशिव कमीशन की रिपोर्ट के आधार पर लिया फैसला
राज्य सरकार ने ये फैसला जस्टिस सदाशिव कमीशन की रिपोर्ट के आधार पर लिया था। इस कमीशन ने अपनी रिपोर्ट में SC कम्युनिटी के अंदर आने वाली जातियों को प्रपोशनल रिजर्वेशन (आनुपातिक आरक्षण) देने की सलाह दी थी।
बंजारा और भोवी समुदाय के लोग इस फैसले को वापस लेने की मांग कर रहे हैं। उनका आरोप है कि ये फैसला शेड्यूल कास्ट के अंदर आने वाली जातियों को बांटने का काम करेगी। दरअसल, बंजारा और भोवी जाति शेड्यूल कास्ट (टचेबल) के अंदर आती हैं। इन्हें 4.5% आरक्षण दिया गया है। प्रदर्शनकारी इस आरक्षण को कम बता रहे हैं। 
पुलिस ने लाठीचार्ज कर प्रदर्शनकारियों को खदेड़ा
बंजारा और भोवी समुदाय के हजारों लोग सड़कों पर उतर आए और राज्य सरकार के फैसले का विरोध करने लगे। प्रदर्शनकारियों ने येदियुरप्पा और सीएम बसवराज बोम्मई के पोस्टर भी जलाए। पुलिस ने लाठीचार्ज कर प्रदर्शनकारियों को खदेड़ा और वाटर कैनन का भी इस्तेमाल किया। इस दौरान एक पुलिसकर्मी घायल हो गया।
कर्नाटक से जुड़ी ये खबरें भी पढ़ें...
कर्नाटक में OBC मुस्लिमों का 4% आरक्षण खत्म:इसे वोक्कालिगा और लिंगायत समुदाय में बांटा; चुनाव से एक महीने पहले BJP सरकार का फैसला
कर्नाटक सरकार ने शुक्रवार को नौकरियों और शिक्षा में आरक्षण को लेकर दो बड़े फैसले किए। पहले फैसले के तहत सरकार ने OBC मुसलमानों के लिए 4% कोटा खत्म कर दिया। दूसरा फैसला ये कि इस 4% कोटे को वोक्कालिगा और लिंगायत समुदायों में बांटा गया है।
इस फैसले के बाद वोक्कालिगा के लिए कोटा 4% से बढ़ाकर 6% कर दिया गया है। पंचमसालियों, वीरशैवों और अन्य लिंगायत श्रेणियों के लिए कोटा 5% से बढ़ाकर 7% हो गया है। वहीं, मुस्लिम समुदाय को अब EWS कोटे के तहत आरक्षण मिलेगा। पूरी खबर पढ़ें...
येदियुरप्पा कर्नाटक में भाजपा के पोस्टर बॉय:रिटायरमेंट का ऐलान कर चुके पूर्व CM, पार्टी चाहती है विधानसभा चुनाव लीड करें
कर्नाटक विधानसभा चुनाव से पहले बीजेपी राज्य के पूर्व मुख्यमंत्री बीएस येदियुरप्पा पर डिपेंडेंट नजर आ रही है। 80 साल के येदियुरप्पा राजनीति से रिटायरमेंट लेने की घोषणा कर चुके हैं। इसके बाद भी भाजपा नेतृत्व चाहता है कि विधानसभा चुनाव में पूर्व सीएम मुख्य भूमिका में रहें। चुनाव में उन्हें सबसे आगे रखने की कई वजहें हैं। पूरी खबर पढ़ें...
BJP येदियुरप्पा को MGR जैसा आइकन बनाएगी:कर्नाटक के स्कूलों में पूर्व CM की जीवनी पढ़ाई जाएगी, विधानसभा में प्रतिमा लगाने की तैयारी
भाजपा कर्नाटक में पूर्व मुख्यमंत्री बीएस. येदियुरप्पा को सियासी आइकन के रूप में प्रमोट कर रही है, जैसे आंध्र प्रदेश में एनटी. रामाराव और तमिलनाडु में एमजी. रामचंद्रन को आइकन का दर्जा प्राप्त है। शिमोगा एयरपोर्ट की सड़क का नाम बीएस येदियुरप्पा मार्ग रखा गया है। सूत्रों के अनुसार, स्कूली कोर्स में येदियुरप्पा की भी जीवनी पढ़ाई जाएगी। पूरी खबर पढ़ें...